Φανουρόπιτα κλασική με 7 συστατικά
Η παράδοση θέλει τη Φανουρόπιτα να έχει μονό αριθμό υλικών. Τούτη εδώ έχει 7 συστατικά! Έίναι ζουμερή από τον χυμό πορτοκαλιού και αρωματική από την κανέλα.
160 γρ. ηλιέλαιο, 160 γρ. χυμός πορτοκαλιού, 170 γρ. ζάχαρη άχνη, 280 γρ. αλεύρι για όλες τις χρήσεις, 1/2 κουτ. γλυκού μπέικιν πάουντερ, 1/2 κουτ. γλυκού κανέλα σε σκόνη, 100 γρ. σταφίδες ξανθές
Για τη φανουρόπιτα με 7 συστατικά, προθερμαίνουμε το φούρνο στους 180° C. Λαδώνουμε και αλευρώνουμε ένα ταψί διαμέτρου 20 εκ. Ρίχνουμε σε ένα μεγάλο μπολ το ηλιέλαιο, το χυμό πορτοκαλιού και κατόπιν τα υπόλοιπα υλικά.Ανακατεύουμε καλά με το χέρι και αδειάζουμε το μείγμα στο ταψί. Ψήνουμε την πίτα για 45 - 50 λεπτά. Την αφήνουμε να κρυώσει και την ξεφορμάρουμε.
Αλεύρι (ζύμες),Πορτοκάλι,Σταφίδες,Νηστίσιμα,Χορτοφαγικά,Χωρίς γαλακτοκομικά